*Šis straipsnis apie safario parką. Apie šuns veislę skaitykite straipsnyje Taigan (šuo).*

|  |
| --- |
| „Taigan" |
| Liūtų parko kompleksas 
Liūtų parko kompleksas |
| Tipas | safaris, zoologijos sodas |
| Geografinė padėtis | 45°02′02″š. pl. 34°33′58″r. ilg.﻿ / ﻿45.0339°š. pl. 34.5661°r. ilg.﻿ / 45.0339; 34.5661Koordinatės: 45°02′02″š. pl. 34°33′58″r. ilg.﻿ / ﻿45.0339°š. pl. 34.5661°r. ilg.﻿ / 45.0339; 34.5661 |
| Plotas | 32 ha |
| Įkurtas | 2012 m. |
| Valdytojas | Olegas Zubkovas |
| Svetainė | park-taigan.ru |
| Adresas | Krymas Krymas,Ukraina Ukraina/Rusijos vėliava Rusija |

**Bilohirsko liūtų safario parkas „Taigan"** (ukr. *Белогорський сафарі-парк львів «Тайган»*) – didžiausias Europoje liūtų ir kitų plėšriųjų žinduolių veislynas, safario parkas, esantis šalia Bilohirsko miesto, Kryme. Parkas įsikūręs už kelių kilometrų į pietus nuo Simferopolio–Feodosijos plento, netoli Taigano tvenkinio. Parke gyvena apie 60 liūtų, įskaitant retus baltuosius liūtus, ir 40 tigrų, šimtai kitų gyvūnų.

Safario transporto priemonės
Liūtų poilsis prie automobilio „Liūtų pervežimas"
Parko liūtai
Parko liūtai
„Taigan" parkas užima 32 ha teritoriją, kurioje liūtų safariui išnaudojama apie 20 ha, likusi dalis – stacionarus zoologijos sodas. Parko įkūrėjas ir savininkas – verslininkas Olegas Zubkovas (g. 1968), kuris taip pat vadovauja Jaltos zoologijos sodui.

Istorija
--------

„Taigan" parko statyba prasidėjo 2006 m. jis buvo atidarytas lankytojams 2012 m. Parkas yra buvusios karinės bazės teritorijoje. Dalis neišvežtos kariškių įrangos buvo panaudota eksponuoti parke.

„Taigan" parke yra didžiausia didžiųjų kačių kolekcija Europoje. Savo egzistavimo metu parkas tapo ne tik laukinių gyvūnų buveine, bet ir vienu iš liūtų ir tigrų veisimo centrų, įskaitant sėkmingą retų baltjų liūtų veisimą. Kai kurie „Taigan" parke gimę gyvūnai išsiunčiami į jų natūralias buveines pagal nykstančių rūšių reprodukcijos programas.

2015 m. parko vadovas O. Zubkovas pradėjo konfliktuoti su atsakingomis valdžios institucijomis, dėl to 2015 m. gruodžio 10 d. parkas buvo uždarytas, tačiau 2016 m. balandžio 23 d. vėl atvertas lankytojams. Krymo teismas nuo 2019 m. gegužės mėn. uždraudė populiariose iškylose į liūtų aptvarus lankytojams, lydimiems „Taigan" vadovo O. Zubkovo, glostyti gyvūnus. Parko darbuotojai ir vadybininkai jau paskelbė apie savo ketinimą atkurti galimybę lankytis ekskursijoms safario zonoje. Išlieka galimybė lankytojams šerti gyvūnus, įskaitant liūtus ir tigrus.

Gyvūnai
-------

Pagrindiniai „Taigan" gyventojai yra liūtai, tigrai ir kitos didelės katės. Parke gyvena apie 60 suaugusių liūtų ir 40 tigrų, neskaitant jauniklių. Be to, čia yra jaguarai, leopardai, puma ir lūšis. Į parką gyvūnai atvyko iš Rusijos, Europos ir Afrikos zoologijos sodų. Be parko liūtų ir tigrų, galima pamatyti bizonus, jakus, žirafas, lemūrus, meškėnus ir daugelį kitų gyvūnų. Be to, parke įrengtas paukštynas, kuriame dalis sparnuočių laikomi voljeruose, kiti – laisvoje zonoje, kur lankytojai gali juos šerti ir bendrauti. Be kitų paukščių, čia gyvena rožiniai flamingai.

Infrastruktūra
--------------

Parko infrastruktūra apima viešbutį, keletą kavinių, konferencijų salių, atrakcionų, suvenyrų parduotuvių, specialaus gyvūnų ėdalo pardavimo vietas. Parke važinėjama elektromobiliais. Vasarą iš parko skraidina privatus „Robinson Raven I" sraigtasparnis, kuriuo galima iš paukščio skrydžio apžvelgti parko apylinkes arba nuskristi į kitą zoologijos sodą Jaltoje.

Šaltiniai
---------

1. 1 2 3  „Крымский парк…львов". cbsmedia.ru. Suarchyvuotas originalas 2019-05-05. Nuoroda tikrinta 2019-05-05. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. 1 2  *Боярский, Алексей.* Закон – «Тайган». Почему закрывается один из лучших туристических объектов Крыма. // *Коммерсантъ*, 25.01.2016 г.
3. ↑  „Крымский скандал предпринимателей и власти вокруг туристического бизнеса и зоопарков". Экоград. Suarchyvuotas originalas 2016-04-14. Nuoroda tikrinta 2016-03-20. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  Основатель парка львов «Тайган» выиграл суд в Крыму о сносе рекламной конструкции. *Росбалт*, 6 апреля 2018 г.
5. ↑  Ридус. „Короля львов вытесняют из Крыма". Ридус. Nuoroda tikrinta 2019-05-05.
6. ↑  „В Крыму родились редкие белые львята". Рамблер/новости. Nuoroda tikrinta 2019-05-05.
7. ↑  „Cуд запретил «прогулку ко львам» в крымском парке «Тайган» | Новости Крыма". news.allcrimea.net. Nuoroda tikrinta 2019-05-03.
8. ↑  „Парк львов «Тайган» — цари природы в естественных условиях". 2016-02-07. Nuoroda tikrinta 2019-05-03.

Nuorodos
--------

|  |  |
| --- | --- |
|  | **Vikiteka: Taigan (safario parkas)** – vaizdinė ir garsinė medžiaga  |

* Oficiali svetainė